# *Hrvatski jezik – petostoljetni razvoj*

- projektni zadatak –



*Izvor fotografije: unsplash.com*

Sa svojim prijateljima i prijateljicama iz razreda organiziraj pripremljenu usmenu raspravu prema pravilima koja ste naučili tijekom ove školske godine. Podijelite se u dvije skupine. Prva skupina neka zastupa potpisnike *Novosadskoga dogovora*, a druga skupina potpisnike *Deklaracije o nazivu i položaju hrvatskoga književnog jezika*.

Budući da se radi o pripremljenoj raspravi, svaka skupina treba dobro istražiti dokument koji zastupa, povijesne okolnosti u kojima je on nastao i reakcije koje je izazvao. Pritom se koristite pouzdanim izvorima, a pročitajte i same dokumente koje predstavljate.

Rasprava treba trajati cijeli školski sat, a u skupini se izmjenjujte u iznošenju argumenata. Budite pripremljeni, jasni i odlučni u zastupanju svojih stavova!